b'\n_START_ARTICLE_\nDragonlance\n_START_SECTION_\nJumalat\n_START_PARAGRAPH_\nTakhisis on Dragonlance-fantasiamaailman pahuuden jumalatar. Takhisis on neutraaliuden jumalan Gileanin ja hyvyyden jumalan Paladinen sisar. Takhisiksella on kaksi lasta, pahan magian jumala Nuitari ja meren jumalatar Zeboim, jotka h\xc3\xa4n on saanut koston jumala Sargonnasin kanssa. _NEWLINE_H\xc3\xa4nen muita nimityksi\xc3\xa4\xc3\xa4n ovat muun muassa Musta kuningatar, Lohik\xc3\xa4\xc3\xa4rmekuningatar tai vain Kuningatar.  Takhisis voi esiinty\xc3\xa4 viisip\xc3\xa4isen\xc3\xa4 lohik\xc3\xa4\xc3\xa4rmeen\xc3\xa4, kauniina viettelij\xc3\xa4tt\xc3\xa4ren\xc3\xa4 tai mustana ruhtinattarena, joka johtaa joukkonsa taistoon._NEWLINE_Takhisis, kuten muutkin Krynnin vanhat jumalat, on Kaaoksen, jumalien is\xc3\xa4n, tyt\xc3\xa4r. Takhisiksen kerrottiin olleen is\xc3\xa4ns\xc3\xa4 suosikki, kunnes h\xc3\xa4n loi veljiens\xc3\xa4 kanssa Krynnin, maailman, jonka j\xc3\xa4rjestyst\xc3\xa4 Kaaos vihasi._NEWLINE_Takhisis on moneen kertaan koittanut nousta Krynnin yksinvaltiaaksi. Ensimm\xc3\xa4isen yrityksen j\xc3\xa4lkeen h\xc3\xa4net kuitenkin teljettiin Syvyyteen, eik\xc3\xa4 h\xc3\xa4n ole sen j\xc3\xa4lkeen voinut astua Krynnin p\xc3\xa4\xc3\xa4lle omin voimin. _NEWLINE_Takhisiksen armeijassa taistelevat muun muassa h\xc3\xa4nen pahat lohik\xc3\xa4\xc3\xa4rmeens\xc3\xa4 (mustat, valkoiset, siniset, punaiset ja vihre\xc3\xa4t) sek\xc3\xa4 muut pahuuden olennot, kuten hiidet ja j\xc3\xa4tit._NEWLINE_Takhisiksen vihityt k\xc3\xa4ytt\xc3\xa4v\xc3\xa4t mustaa kaapua, ja tunnuksenaan viisip\xc3\xa4ist\xc3\xa4 lohik\xc3\xa4\xc3\xa4rmett\xc3\xa4._NEWLINE_Paladine on Krynniss\xc3\xa4 hyvyyden jumala. Kuten edell\xc3\xa4 mainittiin, h\xc3\xa4nen sisaruksiaan ovat Takhisis ja Gileani. Paladinella on yksi poika, Kiri-Jolith._NEWLINE_Paladine esiintyy maassa ollessaan velhona nimelt\xc3\xa4 Fibzan, joka k\xc3\xa4ytt\xc3\xa4\xc3\xa4 tammista sauvaa, muodotonta (yleens\xc3\xa4 mustaa) hattua. Fibzan osaa mahtavia loitsuja, mutta jos h\xc3\xa4n olisi yksin esim. drakolaista vastaan, h\xc3\xa4n olisi kuollut jo aikaa sitten (koska ei yleens\xc3\xa4 muista loitsun sanoja)._NEWLINE_Paladinen t\xc3\xa4htikuvio on platinalohik\xc3\xa4\xc3\xa4rme, joka kiert\xc3\xa4\xc3\xa4 Gileanin t\xc3\xa4htikuviota, joka erottaa platinalohik\xc3\xa4\xc3\xa4rmeen Takhisiksen viisip\xc3\xa4isest\xc3\xa4 lohik\xc3\xa4\xc3\xa4rmeest\xc3\xa4, joka niin ik\xc3\xa4\xc3\xa4n kiert\xc3\xa4\xc3\xa4 Gileanin vaakaa._NEWLINE_Paladinen vihityt k\xc3\xa4ytt\xc3\xa4v\xc3\xa4t valkoista korutonta kaapua, ja tunnuksenaan platinalohik\xc3\xa4\xc3\xa4rmett\xc3\xa4. Ennen Mullistusta he k\xc3\xa4yttiv\xc3\xa4t valkoisia, kultakoristeisia kaapuja._NEWLINE_Mina on jumala, joka syntyi maailman luomisessa. Paladine ja Michalka pitiv\xc3\xa4t h\xc3\xa4net salassa, kunnes Takhisis l\xc3\xb6ysi h\xc3\xa4net vedest\xc3\xa4 ja sai h\xc3\xa4net tottelemaan itse\xc3\xa4\xc3\xa4n.\n_START_SECTION_\nLohik\xc3\xa4\xc3\xa4rmepeitsi\n_START_PARAGRAPH_\nLohik\xc3\xa4\xc3\xa4rmepeitsi on Takhisiksen lohik\xc3\xa4\xc3\xa4rmeit\xc3\xa4 vastaan k\xc3\xa4ytetty peitsi. Peist\xc3\xa4 k\xc3\xa4ytettiin ensimm\xc3\xa4ist\xc3\xa4 kertaa 3. lohik\xc3\xa4\xc3\xa4rmesodassa, silloin sen l\xc3\xb6ysi Huma kolmen koetuksen j\xc3\xa4lkeen. Toisen kerran peist\xc3\xa4 k\xc3\xa4ytettiin Peitsen sodassa, jossa peitsen l\xc3\xb6ysiv\xc3\xa4t Peitsen Sodan sankarit Raistlin Majere, Laurana Kanan, Caramon Majere, Tika Waylan, Tanis Puolhaltia, Tasslehoff Takiaisjalka, Joentuuli, Kuunkulta, Sturm Kirkaskalpa sek\xc3\xa4 Lauranan veli Gilthanas._NEWLINE_He saivat Peitsen ter\xc3\xa4n k\xc3\xa4siins\xc3\xa4 vuorilla j\xc3\xa4\xc3\xa4tyneilt\xc3\xa4 lohk\xc3\xa4\xc3\xa4rmeelt\xc3\xa4 ja sotilaalta, joka p\xc3\xa4\xc3\xa4sti irti peitsen ter\xc3\xa4st\xc3\xa4 mystisesti j\xc3\xa4\xc3\xa4tyneen\xc3\xa4._NEWLINE_Lohik\xc3\xa4\xc3\xa4rmepeitsi on hyv\xc3\xa4n jumalan Paladinen ase Takhisista vastaan ja sellaisia voi takoa ennustuksen mukaan hopeasta vain ihminen, jolla on hopeinen k\xc3\xa4si, eli Theros Rautamantu.'